খাশোগি হত্যায় সৌদি ভাষ্যে বিশ্বাসযোগ্যতার অভাব রয়েছে: যুক্তরাষ্ট্র
সাংবাদিক জামাল খাশোগি হত্যাকাণ্ডের মামলায় যে বিচার চলছে বলে সৌদি আরব দাবি করেছে, তাতে পূর্ণ বিশ্বাসযোগ্যতা ও জবাবদিহিতার অভাব রয়েছে বলে মনে করছে দেশটির পশ্চিমামিত্র যুক্তরাষ্ট্র।







শুক্রবার যুক্তরাষ্ট্রের পররাষ্ট্র মন্ত্রণালয়ের এক জ্যেষ্ঠ কর্মকর্তা এমন দাবি করেছেন।




আগামী সপ্তাহে রিয়াদসহ মধ্যপ্রাচ্য সফরে খাশোগি হত্যাকাণ্ডের তদন্তে বিশ্বাসযোগ্যতা ও জবাবদিহিতার প্রয়োজনীয়তার ওপর জোর দেবেন মার্কিন পররাষ্ট্রমন্ত্রী মাইক পম্পেও।
তার সফর নিয়ে সংবাদ সম্মেলনে এক মার্কিন কর্মকর্তা বলেন, পম্পেও সৌদি আরবের সঙ্গে একেবারে রীতি মেনে জড়িত থাকবেন। বিশ্বাসযোগ্যতা ও গ্রহণযোগ্যতার দুটোতেই তিনি জোর দেবেন। সেখানে কী ঘটেছিল, সে ব্যাপারে বিশ্বাসযোগ্য বিবরণ দিতে হবে সৌদি আরবকে।
তিনি বলেন, আমি মনে করি না, সৌদি আরব এ হত্যাকাণ্ড নিয়ে যে ভাষ্য দিয়েছে বা যে আইনি প্রক্রিয়া শুরু করেছে, তা বিশ্বাসযোগ্যতা ও জবাবদিহিতার দোরগোড়ায় পৌঁছাতে পেরেছে।
যারা হত্যাকাণ্ড ঘটিয়েছেন ও পরিকল্পনা করেছেন- উভয়কেই শনাক্ত করে যথাযথ বিচার চাচ্ছেন মাইক পম্পেও।

সাংবাদিক জামাল খাশোগি হত্যাকাণ্ডের মামলায় যে বিচার চলছে বলে সৌদি আরব দাবি করেছে, তাতে পূর্ণ বিশ্বাসযোগ্যতা ও জবাবদিহিতার অভাব রয়েছে বলে মনে করছে দেশটির পশ্চিমামিত্র যুক্তরাষ্ট্র।